JohanHeinsen/ENO huggingface dataset:
Odense Adresse-Contoirs Efterretninger, 1844-03-14
73 Aargang. Nr. 43. Fyens i Stifts. Kongelig ene privilegerede. samt Avertissementstidende. Adresse- og politiske Avis Forsendes med Brevposten overalt i de danske Stater.
Odense Adresse-Contoirs Efterretninger, 1844-03-14
Trykkes og udgives af Hempel i Odense. Torsdagen 14 Marts 1844.
Odense Adresse-Contoirs Efterretninger, 1844-03-14
Jndhold. Udlandet. Storbrittannien, Frankerig, Spanien. Tydskland. Sverrig og Norge. - Fædrelandet. Offentlige Foranstaltninger. Blandinger. Odense.
Odense Adresse-Contoirs Efterretninger, 1844-03-14
Udlandet. Storbrittannien. J Ostindien have Engellænderne efter to blodige Fægtninger indtaget Gwalior, Hovedstaden i en af Mahratterstaterne.
Odense Adresse-Contoirs Efterretninger, 1844-03-14
J det første Slag, hvor General Gough anførte den brittiske Hær, faldt General Churchill, Oberst Sanders, Major Crommelin, to Lieutenanter og henved 100 Menige, medens 629 Mand bleve saarede, 28 Kanoner erobredes i en Landsby og 56 i en anden; over 3000 () Mahratter skulle være faldne. Samtidig hermed indtog General Grey med fældet Bayonnet Landsbyen Mangore, hvor 24 Kanoner erobredes; under Stormen bleve 2 Brigadegeneraler og 1 Major haardt saarede. Efter disse to Slag overgav Staden Galior sig, endskjøndt den havde 200 Stykker grovt Skyts til sit Forsvar; betingelserne for Overgivelsen vides endnu ikke
Odense Adresse-Contoirs Efterretninger, 1844-03-14
Frankerig. J Pairskammeret har Prindsen af Moskwa tilligemed Pairerne Boissy og Dubouchage heftigen angrebet Ministrene paa Grund af den otaheitiske Sag, men en endnu heftigere Storm forestaaer Hr. Guizot i Deputeredekammeret, hvor Ministrene forlange 1 Million Fr. til de hemmelige Udgifter, navnlig til dermed at bekæmpe Partiernes brødefulde Jntriger, det desangaaende fremlagte Lovforslags Antagelse ville de tillige betragte som et Tillidsvotum. - J Ploermel er den legitimistiske Deputerede Larochejaquelin bleven gjenvalgt med stor Majoritet. - Man vedbliver at tale om Militairsammensværgelsen, Fængslingerne have især fundet Sted i Kasernen ved Neuilly, Tuileriernes Vagter ere fordoblede og om Natten patrouillerer Nationalgarden i alle Stadens Qvarterer. Man skal i Kasernerne have fundet oprørske Flyveskrifter, hvori Armeen opfordres til ikke at taale den Skjændsel, som Affairen paa Otaheiti har bibragt de franske Vaaben. Rygtet gaaer, at Ludvig Philip med hele sit Hof i September vil begive sig, ikke til London, men til Øen Wight, hvor han vil have en Sammenkomst med Dronning Victoria.
Odense Adresse-Contoirs Efterretninger, 1844-03-14
Spanien. Dronning Christine er ankommen til Girona og har ogsaa der nydt en god Modtagelse; alle Husene vare behængte med Tæpper. - Operationerne imod Alicante og Carthagena gaae kun langsomt fremad; dog hed det, at General Concha havde indtaget en af den sidstnævnte Stads Forter.
Odense Adresse-Contoirs Efterretninger, 1844-03-14
Tydskland. Kongen af Würtemberg er temmelig farligt syg.
Odense Adresse-Contoirs Efterretninger, 1844-03-14
Sverrig og Norge, Bulletinerne, der forekomme at være meget betænkelige, lyde saaledes: Den 2 Marts, Kl. 1 Efterm. Hs. Maj. Kongens Tilstand, har ikke heller i det sidstforløbne Dogn viist nogen mærkelig Forandring. Hs. Maj. har nydt nogen, men ofte afbrudt, Hvile. - Den 3die Hs. Maj. Kongens Tilstand, som i den forløbne Uge kun har forandret sig lidt, synes eiheller idag at antyde nogen mere bestemt Forbedring. Madlysten har vel i de senere Dage nu og da ladt til at ville indfinde sig, men er atter forsvunden, kun i Gaar viste den sig mere tydeligt forøget. Hs. Maj. har de fleste Nætter havt flere eller færre Timers Søvn, men denne Søvn har for det meste været urolig og kun lidet styrkende. Kræfterne have under disse Omstændigheder ikke kunnet tiltage meget, men vedblive at være medtagne. Suppurationen i Saaret paa Foden er god. Brandpletten i Huden paa den ydre Side af Benet, der strækker sig fra Vristen til Læggen, synes at begrændse sig; men paa den angrebne Tage, hvor Branden gaaer dybere, er den endnu ikke fuldt begrændset.
Odense Adresse-Contoirs Efterretninger, 1844-03-14
Den 4de. Hs. Maj. Kongen har tilbragt en nogenlunde rolig Nat og befinder sig iøvrigt som de foregaaende Dage. - Den 5te. Hs. Maj. Kongen, som om Natten har havt god Søvn og efter Opvaagningen befandt sig temmelig vel, faldt Kl. 11 i Afmagt, som vedblev til Kl. 21, da Hs. Maj. atter kom til Bevidsthed, og er nu, skjøndt meget mat, i samme Tilstand som om Morgenen. Er. af Edholm.
Odense Adresse-Contoirs Efterretninger, 1844-03-14
Frosten er baade i Sverrig og Norge meget stræng og var paa flere Steder over 200. Sildefangsten i Norge, har været langt større end i de foregaaende Aar. Udbyttet af Sølvværket i Norge i den anden Bjergmaaned var 1308 Mark fiin Sølv Comtrent 12,000 Sp.)
Odense Adresse-Contoirs Efterretninger, 1844-03-14
Fædrelandet. Offentlige Foranstaltninger. Ved en Placat af 1 ds. har Generalpostdirectionen kundgjort en Resolution angaaende Oprettelsen af det hidtilværende Postexpeditionscontoir i Kønnede til en regningsførende Posterpedition for Brev- og Pakkeposten, tilligemed en Brextaxt for Breve fra bemeldte hensigtsmæssige nye Expeditionscontoir til andre Steder.
Odense Adresse-Contoirs Efterretninger, 1844-03-14
Under 23 Febr. har Hs. Majestæt forundt Doctor i Medicin og Chirurgi, A. T. Lindehau fra Hamborg, Jndfødsret.
Odense Adresse-Contoirs Efterretninger, 1844-03-14
Patentet angaaende Oprettelsen af en Filialbank i Flensborg lyder saaledes: "1. Jfølge den af Os paa Oprettelsen af Filialbanken i Flensborg allernaadigst meddeelte Approbation, er Samme berettiget til, som et Nationalbanken i Kjøbenhavn underordnet Bankinstitut, at modtage Jndlaan, bevilge Udlaan imod haandfaaet Pant, besørge Disconteringer samt Kjøb og Salg af Vexler, aabne Folier og modtage Deposita. §2 Filialbanken er underkastet Byen Flensborgs Jurisdiction. §3. Til Udførelsen af de i § 1 ommeldte Forretninger er Filialbanken beføiet med de i Nationalbankens Octroi og Reglement hjemlede Rettigheder og Forpligtelser. Med Hensyn til de i Hertugdommerne gieldende almindelige privatretlige Love og Retsforskrifter skulle imidlertid i denne Henseende adskillige Modificationer finde Sted. § 4. Det skal være Filialbanken, tilladt, til dens Bøger, Assignationer samt alle Slags Forretninger og Forskrivninger, som fra den og i den Navn afhandles og udfærdiges, at bruge ustemplet Papiir. Fremdeles maae ogsaa de Forskrivninger, hvorved Noget overleveres Banken som haandfaaet Pant, udstædes paa ustemplet Papir, saa og Cessionerne til Banken af alle Slags Forskrivninger, dog at disse selv altid skulle være skrevne paa det for dem lovbefalede stemplede Papir.
Odense Adresse-Contoirs Efterretninger, 1844-03-14
Blandinger. Jmod Amtsforvalter v. Holstein paa Ærø skal der, efter Kieler Corr., indledes en retslig Undersøgelse, i Anledning af det ham tillagte Embeds Misbrug imod en Fange.
Odense Adresse-Contoirs Efterretninger, 1844-03-14
Den mod Landinspecteur Tiedemann indledte offentlige Anklage skal lyde paa Krænkelse mod Majestæten, og andrage paa Afsættelse fra hans Embede og Fæstningsstraf eller istedetfor denne en betydelig Pengebod. Efterat Gjentofte et Par Uger har været fri fornye Jldspaasættelser, udbrød atter i Løverdags Nat, omtrent Kl. 1, en heftig Jldløs i et ubeboet Sted, der tilhører en Borger i Kjøbenhavn. Huset nedbrændte.
Odense Adresse-Contoirs Efterretninger, 1844-03-14
Staden Altonas Overpræsident, Grev Blücher Altona, feirer kun hvert Skudaar sin Fødselsdag, denne Gang hans 81de, som af Jndvaanerne blev hædret med Fakkeltog og flere Festligheder.
Odense Adresse-Contoirs Efterretninger, 1844-03-14
Ved Underretten i Aalborg er nylig passeret en ganske mærkelig Vidnesag. Hr. Auctionsholder Nissen, havde nemlig unævnt ladet indføre et Jnserat i Avisen, hvori han beskriver et voldsomt Overfald paa Gartner Beyer, imedens denne befandt sig paa Jagt i Nærheden.
Odense Adresse-Contoirs Efterretninger, 1844-03-14
af Aalborg. Da Hr. N. vedkjendte sig Forfatterskabet til Jnseratet, indstævnedes han af Hr. Proprietair Lassen til Veigaard og dennes Broder, der betragtede sig som de Voldsmænd, Jnseratet betegnede, og herfor krævede Forfatteren til Ansvar. Da Dhrr. Lassen imidlertid ikke kunde godtgjøre at være competente Sagvoldere, uden forsaavidt de af andre Grunde maae have antaget, at Jnseratet sigtede til dem, indstævnede de Redacteuren af Aalborg Avis til at aflægge Vidnesbyrd, om ikke Jnseratets Forfatter, da han afleverede Samme til Jndrykkelse, havde nævnt Citanterne som de Voldsmænd, til hvem Jnseratet skulde sigte. Redacteuren exciperede naturligviis imod at aflægge et Vidnesbyrd, af denne Natur, der af ham betragtedes som et inqvisitorisk Jndgreb i private Meddelelsers Ret, forsaavidt at saadanne havde fundet Sted. Jkkedestomindre fældede Dommeren den Kiendelse at - Vidnet skulde fremmes. Kjendelsen har Excipienten nu forlangt beskreven for at indanke Samme for Overretten og er selve Sagen saalænge standset.
Odense Adresse-Contoirs Efterretninger, 1844-03-14
Een af de to Hinduer, der for endeel Aar siden i Kjøbenhavn optraadte som Jongleurer og gave deres Forestillinger paa Hoftheatret: Madua Samme, er nylig i Sverrig bleven omvendt til Christendommen. Han er bleven døbt af den ogsaa som Digter hæderligt bekjendte Biskop Franzen i Herndsand, der, foranlediget af en i Herndsandsposten" indrykket feilagtig Artikkel, i det nævnte Blad har offentliggjort nogle Bemærkninger om denne Hinduds Omvendelse. Medua, eller rettere Medua Samme, bekjendte sig tidligere til Brahmas Lære og kan antages at være den Første af denne Religionssect, der har omvendt sig til den evangelisk-lutherske Lære. Da Franzen lod ham læse Jesu Bjergprædiken og han kom til det Sted, hvor det hedder: "Elsker Eders Fiender og velsigner dem, som Eder bande" a., rystede han paa Hovedet, og meente, at det var for Meget forlangt. Han erklærede, at han ansaae Hævnen for ligesaa retmæssig som naturlig. Franzen søgte at gjøre ham opmærksom paa Aanden i Christi Sædelære og paa Evangelium som et Naadens og Forsoningens Ord. Men det Jndtryk, som dette gjorde paa ham, røbede han først da han kom til at læse Christi første Ord paa Korset: "Fader, forlad dem; thi de vide ikke hvad de giøre." Da faldt store Taarer fra hans Øine, og han sagde: "Det er meer end menneskeligt; det er guddommeligt. Siden havde han Jntet at indvende imod den øvrige Lære, eller imod den 5te Bøn"Forlad os vor Skyld, som og vi forlade vore Skyldnere".
Odense Adresse-Contoirs Efterretninger, 1844-03-14
Jfølge Meddelelse fra Helsingøer den 10 ds. er en Deel af Jsen midtsunds imellem Hveen og Helsingøer dreven snart nordefter og snart pakket til igjen sønderefter. Saaledes gik den stærkt nordpaa den 9de og omNatten, deels i store Flager og deels i mindre Stykker, medens Landisen dog ligger fast langs Landet opefter og lidt udenfor Havnen, saa Folk drage ud paa den for at fiske. Fra Dragøe berettes, at den nordlige Vind og Strøm har skaaret Jsen bort midt i Farvandet saaledes, at der nu er aabent saavidt Man derfra kan see baade Nord og Syd efter, men dog kun i Dybet af Farvandet.
Odense Adresse-Contoirs Efterretninger, 1844-03-14
Odense. Vort Fastemarked igaar begunstigedes dog af godt Veir, da der var indtraadt Frostveir om Natten, saa at Markedet var ret godt besøgt af Folk, men Man mindes ikke noget Marked, hvor der har været saa lidet af Fødemidler som paa dette, Priserne vare: Byggryn, 4 Mk. 8 s. a 5 Mk. Skp.; Bygmeel 3 1/2 s. Pd.: Boghvedegryn 7 Mk. 8 s. a 8 Mk.; af Fedevarer var ubetydeligt og betaltes en Halvotting Smør med 20, 21 og 22 Mk.; røget Flæsk 15 a 16 Mk. Lpd.; Ost 7 a 8 s. Pd. - Paa Lærredsmarkedet vare Priserne: ubleget Hørlærred 18 a 20 sk., bleget ditto 22 a 24 s.; Blaarlærred 12 a 14 s.; Vadmel 2 Mk., 2 Mk. 8 s. og 3 Mk., Alt pr. Alen. - Omsætningen paa Hestemarkedet kunde ikke kaldes ringe, da der vare Kjøbere saavel til de gode som til de simplere, for gode fede unge Heste betaltes fra 100 til 150 Rbd., stærke Arbeidsheste fra 70 til 100 Rbd., gamle magre Heste 20 a 30 Rbd. Stykket.
Odense Adresse-Contoirs Efterretninger, 1844-03-14
Ved Avisens Slutning modtoges Kjøbenhavns Brevpost. J Berl. Tid. læses: "Tirsdagen den 12 ds. Kl. 4 Eftermiddag: Ved Avisens Slutning modtoge vi endnu den svenske Post, som bringer os den sørgelige Efterretning: at Kong Carl Johan er afgaaet ved Døden Fredagen den 8 Hans Søn, Marts, Eftermiddag Kl. 4. Oscar den Første, har ved aabent Brev kundgjort: at han bestiger Sverrigs og Norges forenede Throne for at regiere begge Lande i Overeensstemmelse med disses Grundlove."J Kbhavn er Oldingen Generallieutenant Frants v. Bülow, Frederik den Sjettes Ungdomsven, ved Døden afgaaet. - Hamborgerposten medbragte intet særdeles vigtigt Nyt.
Odense Adresse-Contoirs Efterretninger, 1844-03-14
Udnævnelser og Entledigelser. Under 22 Febr. er forhenv. Maleværks=Controlleur i Kbhavn, Krigsraad J. F. Steenberg, udnævnt til Justitsraad, med Rang No. 3 i 5te Klasse af Rangforordn.; den 29de ere de den 2den General administrator ved Lottoet i Altona paaliggende Forretninger indtil videre overdragne den 1ste Generaladministrator, Khr. v. Qvalen, som eneste Administrator.; den 26de, 2den Com pastor i Barmstedt, i Rantzau Provsti, D. Zimmermann, efter Ansøgning, i Naade entlediget fra sit Embede; den 5 ds. er Sognepræst for Vinding, Bryrup og Vrads Menigheder i Aarhuus Stift, P. A. F. Theilade, beskikket til Sognepræst for Starup og Nebel Menigheder i Nibe Stift; den 6te er der tillagt Kammerraad, Landinspecteur Balsløv og Forstdocent Landmaaler Hansen Ordre til at indtræde i den ved Resol. af 9 Novbr. 1833 anordnede Forst-Examinations-Commission.
Odense Adresse-Contoirs Efterretninger, 1844-03-14
Ledige Embeder. Soelberg og Sundbye Sognekald Aalborg Stift, 335 Rd. - Nim og Underup Sognekald i Aar. huus Stift, 110 Rd. Dette er blandt de Sognekald, der nyde særdeles Lettelse i Skatter. (Begge opslaaede vacante i Marts.)(Ondsendt.
Odense Adresse-Contoirs Efterretninger, 1844-03-14
Fra Corsøer er Underretning om, at Havnen er fri for Jis og Beltet ligeledes til Slipshavn, og saaledes vilde Dampskibet alt kunde begynde sin Fart, naar der fra Nyborg Siden blev gjort lidt til at fremme de Reisendes Tarv og Beqvemmelighed, hvilket med ringe Umage kunde skee ved at brække Jsen, som da ved den herskende N. og NV. Vind strax vilde drive bort; men da Færgelaugscassereren er en gammel Mand, der nok holder mere af at sidde ved en varm Ovn end at gaae ud i Kulden, og Opsynsmanden ved Befordringsvæsenet tillige er Gjæstgiver, er det stridende imod hans Jnteresse at sørge for Overfarten, især da han for skjuler sig under Reisepostconducteuren, som nu alt i længere Tid ligger her og lever godt i hans Huus, og hvorfor den Reisende maae risikere Liv og Helbred, ei at tale om andet mere.
Odense Adresse-Contoirs Efterretninger, 1844-03-14
AVERTISSEMENTS. At Gods=Forvalter J. P. Heilmann, efter nogen Tids Svaghed og 3 Dages Sygeleie, i Dag ved en blid og rolig Død er afgaaet. Det bekjendtgjøres herved for hans fraværende Slægt og Venner. Basse Fønss. Hindsgaul d. 6 Marts 1844.
Odense Adresse-Contoirs Efterretninger, 1844-03-14
Dødens grumme Haand bortrev igaar Eftermiddag Kl. 2 min elskede, kjære Mand Møller Niels Hansen, fra min Side. Kun faa Dage var han i Sygdommens Vold. Trofast deelte han i over 25 Aar Livets Sorger, og Livets Glæder med mig. J lidt over 55 Aar varede hans Vandring herneden. Som hans stille fordringsløse Vandel vandt ham Alles Hengivenhed, saaledes gjorde hans kjærlige Omhu og hans rastløse Virken for sine Nærmeste, at han i mit og vore 5 Børns Hjerter har plantet en Kjærminde, som ikke vil visne før vi favnes af den mørke Grav. Han er nu gaaet ind til den himmelske Glæde, og kun det levende Haab: at vi paa hiin Dag vil samles med ham for den Almægtiges Trone, formaaer at gyde en lindrende Balsom i de dybe Vunder, som hans bratte Død slog i mit og mine Børns Hjerter. Hvil født i Fred Grubbe Mølle pr. Faaborg den 8 Marts 1844. Juliane sal. Hansen, fød Møller.
Odense Adresse-Contoirs Efterretninger, 1844-03-14
Som en saare passende Confirmationsgave, anbefales Medgift for hele Livet til den christelige Ungdom paa Confirmationsdagen af Rosenmuller, oversat af Pastor Rohmann. 1 Rbd. i Papbind, 8 Mk. i smukt Velskvind og 9 Mk. 8 s. i elegant presset Bind med Symboler. - Dette ypperlige Skrift indeholder: Erkjend den Lykke at være en Christen. Vær arbeidsom. Lær allerede tidlig at føle den Salighed, som den med Glæde opfyldte Pligt har i sit Følge. Vær sparsommelig. Vil Du have det godt i Verden, saa vær overalt ærlig og redelig i din Vandel. Hold paa din Ære. Bevar Uskyldigheden og et reent Hjerte. Nogle Raad til at bevare Uskyldigheden. Hellige ogsaa dito Legeme Gud til et Tempel. Vær forsigtig i Valget af dem, med hvilke Du omgaaes. See Dig for, at ikke ogsaa dine Venner vorde dine Forførere, Vær maadeholden i Nydelsen, af sandselige Fornøielser. Lær at beherske dig selv. Vær aarvaagen over dig selv. Selvprøvelse. Anvend eensomme Timer vel. Vær flittig til Bønnen. Læs flittig Guds Ord. Lad Søndagen være dig hellig. Træd ogsaa Du, o Yndling og Pige, ofte hen til din lidende Frelsers Kors. Erindring i Skriftemaalet om de begangne Synder. Eftertanke over den hellige Nadvere. Vær taknemmelig imod de Mennesker, som vare dine Velgiørere. Vær allerede i Ungdommen betænkt paa en lykkelig Alderdom. Glem aldrig, at dit nærværende Liv er en Forberedelse til Evigheden. Nogle korte Leveregler.
Odense Adresse-Contoirs Efterretninger, 1844-03-14
Skriftet faaes i de fleste Boghandlinger og i Odense i den Hempelske Boghandling.
Odense Adresse-Contoirs Efterretninger, 1844-03-14
Nylig er udkommet paa Undertegnedes Forlag: Læsebog for den yngre Skoleungdom og Almueskolernes 1ste Klasse. af J. Frank.
Odense Adresse-Contoirs Efterretninger, 1844-03-14
3die Oplag. Denne Læsebog, hvis 2det Oplag (1000 Expl.) udkom i Mai Maaned f. A., var alt udsolgt i Løbet af 1/2 Aar; da Bogen fra flere Steder er bleven efterspurgt, tillader jeg mig ved Anmeldelsen af dette nye Oplag, at henlede Opmærksomheden. paa følgende Brudstykke af, hvad en Skolelærer, da 2det Oplag udkom, yttrede i Stiftets Aviser om Bogen: Endskjøndt det nu ikke kan nægtes, at de 3 Læsebøger (Hallagers, Thonboes og Franks) alle ere særdeles gode, saa forekommer det dog Jnds., at Franks Læsebog fornemmelig giver Eleverne en Bog hænde, der, foruden i høi Grad at være let, fattelig og forstaaelig, tillige danner en umærkelig Overgang fra det Lettere til det Sværere, og fortrinligviis leverer Læreren et udmærket Materiale til Forstandsøvelser. Den ærede Anmelder siger endvidere: "Jnds, veed, at denne Læsebog ikke alene længe med Held har været anvendt i alle Clementarskolerne i Odense, men at den ogsaa er indført i mange Landsbyeskoler i Fyen, men da han desuagtet ikke troer, at bemeldte Bog endnu er saa almindelig bekjendt, som den efter sin Form, sit Jndhold, sin særdeles nyttige Anvendelse og billige Priis fortjener, saa har han ved disse Linier villet gjøre sine Medbrødre opmærksomme paa denne, efter hans Mening, fortrinlige Læsebog. Bogen, som er trykt paa fast Papir, faaes indb. i godt Skole bind for 2 Mk. 8 s. i de fleste Boglader og i Odense hos Forlæggeren. J. Milo.
Odense Adresse-Contoirs Efterretninger, 1844-03-14
Nylig er udkommen og faaes i den Hempelske Boghandling: Om Engculturen, udvalgte Afsnit af Putzey's Skrift: Der praktische Rieselwirthe 1810, med 16 Træsnit i Texten.
Odense Adresse-Contoirs Efterretninger, 1844-03-14
J den empelske Boghandling modtages Subskription paa: Pariser Moden=JournalHerrnkleidermacher. Hver lide Dag udgaaer et Hefte, ledsaget med Afbildninger af de nyeste Moder og Beskrivelse over disse, samt Tilskjæringsmønstre m.m. Qvartalet koster 9 Mk. Et vigtigt theologisk Værk til meget nedsat Priis.
Odense Adresse-Contoirs Efterretninger, 1844-03-14
Det bekjendte ypperlige Værk: Det gamle Testaments poetiske og prophetiske Skrifter efter Grundtexten paa ny oversatte og med Jndholdsfortegnelse samt Anmærkninger forsynede af Dr. J. Møller og Dr. R. Møller. Værket bestaaer af 3 Bind, indeholdende 1102 Sider i Octav med spaltede Colonner, og faaes for 3 Rbd. i Mat., 4 Rbd. smukt indb. i Odense i den Hempelske Boghandling.
Odense Adresse-Contoirs Efterretninger, 1844-03-14
Forbedringshuusfange Mads Hansen af Voldtofte, som efterat have Natten imellem afvigte Søndag og Mandag fundet Midler til at løsgjøre en ham paanaglet Klods, hvorefter han ved Nedlukningen fra Sovestedet imorges sandsynligen har nedhidset sig fra et Vindue i overste Etage og paa denne Maade atter er undveget, efterlyses herved med tjenstlig Anmodning til Enhver, som maatte antræffe ham, at anholde og aflevere ham her i Straffeanstalten. Signalement: Middel af Væxt, klein af Lemmer, blondt Haar, blaae Øine, sund Ansigtsfarve. Odense Tugthuus den 11 Marts 1844. P. Eilschou.
Odense Adresse-Contoirs Efterretninger, 1844-03-14
Da Ungkarl Christian Olsen Ellesøe, efter med Tilladelse paa 2 Dage, den 29 f. M. at være reist til Middelfart, siden aldeles er udebleven af sin Tjeneste hos Gaardmand Hans Rasmussen paa Fønskow, og han ved denne Jurisdictions Politiretsdom af 5 dennes, for at have forfalsket sin Skudsmaalsbog, er anseet med 2 Gange 5 Dages Fængsel paa Vand, og Brød, saa anmodes tjenstligst Alle og Enhver, som maatte antræffe ham, at anholde ham, og enten at bringe ham hertil eller til nærmeste Politievvrighed. Formodentlig er han iført en bruun Düffels Frakke eller Kjole med rødt Underfoer, Fløiels Krave og sorte Hornknapper, uldent Tørklæde om Halsen og Støvler paa Fødderne, eftersom han laante disse Klædningsstykker ved hans Bortreise af Tjenesten; forøvrigt er han 25 Aar gammel, liden af Vext, middel af Bygning, har brune Oine, mørkebrune Haar, rundt Ansigt og af et godt Udseende. Wedellsborg Birks Contoir den 23 Febr. 1811. H. H. Jeppesen.
Odense Adresse-Contoirs Efterretninger, 1844-03-14
Advarsel.
Odense Adresse-Contoirs Efterretninger, 1844-03-14
Enhver Uberettiget advares om at afholde sig fra at udøve nogensomhelst Jagt paa Kissendrup Mænds Jorder, da de i modsat Fald ville blive dragne til Ansvar efter Jagtanordningen.
Odense Adresse-Contoirs Efterretninger, 1844-03-14
Tvende Stykker hvidt Vadmel, det ene i et Pudevaar og det andet i en Pose, er Markedsdagen tabt paa Veien mellem Lyndelse og Hjallese, som Finderen bedes imod en Douceur at aflevere i Nørre Lyndelse Kroe.
Odense Adresse-Contoirs Efterretninger, 1844-03-14
Skipper K. Fischer afgaaer med første aabent Vande til Aalborg, og medtager Fragtgods og Passagerer. Man henvender sig til Mægler J. W. Maar.
Odense Adresse-Contoirs Efterretninger, 1844-03-14
Skipper J. Riising agter, om Vinteren vil tillade det, at afseile om 10 a 12 Dage fra Middelfart til Kjøbenhavn, og medtager Fragtgods og Passagerer.
Odense Adresse-Contoirs Efterretninger, 1844-03-14
Undertegnede, der nu i nogle Aar har forfærdiget Sprøite slanger til forskjellige Sprøiter her omkring i Landet, hvilke af Kjendere ere blevne erkjendte for gode og durable, tillader sig at anbefale sig til dem, der maatte have Brug for lignende, med at forfærdige nye samt at reparere gamle Sprøiteslanger. J. C. Hjeronymus, boende i Nedergade No. 703.
Odense Adresse-Contoirs Efterretninger, 1844-03-14
En Student, der ikke alene kan give Underviisning i Skolevidenskaber og ældre og nyere Sprog, men ogsaa, om det ønskes, meddele Veiledning paa Fortepiano, attraaer fra 1 Mai d. A. en Huuslærerplads. Krigsassessor Foersom i Odense meddeler nærmere Underretning.
Odense Adresse-Contoirs Efterretninger, 1844-03-14
En duelig Uhrmagersvend, kan strax erholde Condition hos C. Sandagger i Odense.
Odense Adresse-Contoirs Efterretninger, 1844-03-14
Et ungt Menneske kan til 1 Mai blive antaget ved Landvæsenet paa en af de større Gaarde i Fyen, hvor Manden selv styrer Forretningerne. Adressecontoiret anviser.
Odense Adresse-Contoirs Efterretninger, 1844-03-14
Condition til 1 Mai d. A. for en Bødker, der væsentligst kan have Tilsyn med reen Malkning, samt for en Huggekarl, der tillige kan vedligeholde Reparation paa Vogne, anvises af Forpagter forga paa Holckenhavn pr. Nyborg.